《寄题吴尔达尚宝匏谷》
明代·李孙宸

闻君归卧四经春，花磴云窝几处新。不为市朝销肮脏，翻从丘壑借嶙峋。

鸾皇自合归霄汉，猿鹤何须怨主人。遮莫勋名钟鼎后，菟裘先已就松筠。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。